title: Levr Gwenn Rhydderch
text: Levr Gwenn Rhydderch ( Llyfr Gwyn Rhydderch e kembraeg) zo anv un dornskrid krenngembraek eus ar re bouezusañ, skrivet war-dro 1350, hag unan eus mammennoù ar Mabinogi. 
  Diwar rannyezh ar skrid e soñjer eo bet skrivet moarvat en abati Strata Florida (Ystrad Fflur) e Kembre, gant ur manac'h eus rouantelezh Deheubarth. Gouzout a reer e oa graet evit Rhydderch ab Ieuan Llwyd, eus Glyn Aeron, e Ceredigion, en deus roet e anv d'an dornskrid. 
  
  Kavout a reer ennañ meur a gontadenn, ar Mabinogion zoken (war-bouez  Hunvre Rhonabwy ), ha skridoù all. 
  
  E dibenn ar Grennamzer e voe rannet an dornskrid e div levrenn, ar Peniarth 4 ha Peniarth 5, a zo miret abaoe deroù an {{XXvet kantved e Levraoueg Vroadel Kembre, en Aberystwyth.
  
  Gant Levr Ruz Hergest, Levr Taliesin, ha Levr Du Caerfyrddin, eo unan eus teñzorioù al lennegezh kembraek er Grennamzer.
  
  Levrlennadur 
   J. Gwenogvryn Evans (), The White Book Mabinogion (Pwllheli, 1907).
   R.M. Jones (): J. Gwenogvryn Evans (), Llyfr Gwyn Rhydderch: Y Chwedlau a'r Rhamantau (Caerdydd, 1973).
   Parry, Thomas (1955), A history of Welsh literature. 
   'White Book of Rhydderch'. En Meic Stephens (Ed.) (1998), The new companion to the literature of Wales. Cardiff : University of Wales Press. ISBN 0-7083-1383-3.
  
  Liamm diavaez 
   
  
  Mabinogi
  Dornskridoù Peniarth